Up-7/06
Natisni
Opravilna št.:
Up-7/06
Datum odločitve:
10. 7. 2006
ECLI:
ECLI:SI:USRS:2006:Up.7.06
Akt:
Ustavna pritožba zoper sklep Višjega sodišča v Mariboru št. II Cp 62/2004 z dne 3. 2. 2004 v zvezi s sklepom Okrajnega sodišča v Slovenj Gradcu št. In 1998/00087 z dne 17. 12. 2003
Ustavna pritožba zoper sklep Višjega sodišča v Mariboru št. II Cp 350/2004 z dne 13. 4. 2004 v zvezi s sklepom Okrajnega sodišča v Slovenj Gradcu št. In 1998/00087 z dne 15. 3. 2004
Ustavna pritožba zoper sklep Višjega sodišča v Mariboru št. I Cp 842/2005 z dne 13. 4. 2005 v zvezi s sklepom Okrajnega sodišča v Slovenj Gradcu Dn. št. 1699/2004 z dne 28. 2. 2005
Izrek:
Ustavna pritožba zoper sklep Višjega sodišča v Mariboru št. II Cp 62/2004 z dne 3. 2. 2004 v zvezi s sklepom Okrajnega sodišča v Slovenj Gradcu št. In 1998/00087 z dne 17. 12. 2003 se zavrže.

Ustavna pritožba zoper sklep Višjega sodišča v Mariboru št. II Cp 350/2004 z dne 13. 4. 2004 v zvezi s sklepom Okrajnega sodišča v Slovenj Gradcu št. In 1998/00087 z dne 15. 3. 2004 se zavrže.

Ustavna pritožba zoper sklep Višjega sodišča v Mariboru št. I Cp 842/2005 z dne 13. 4. 2005 v zvezi s sklepom Okrajnega sodišča v Slovenj Gradcu Dn. št. 1699/2004 z dne 28. 2. 2005 se zavrže.
Evidenčni stavek:
Ustavno sodišče je zavrglo ustavno pritožbo, vloženo po preteku 60 dni od dneva, ko je pritožnik prejel izpodbijane odločitve. Subjektivna ocena pritožnika o pomembnosti zadeve in njegovo sklicevanje na razloge za zamudo pri vložitvi ustavne pritožbe ne moreta utemeljiti izjemnega obravnavanja prepozne ustavne pritožbe.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
3. 1. 2006
Vrsta odločitve:
sklep
Vrsta rešitve:
zavrženje
Dokument:
US26326
Dokument v PDF obliki:
Up-7-06.pdf
116 KB
Prenesite datoteko
Up-7/06-8
10. 7. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 29. junija 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba zoper sklep Višjega sodišča v Mariboru št. II Cp 62/2004 z dne 3. 2. 2004 v zvezi s sklepom Okrajnega sodišča v Slovenj Gradcu št. In 1998/00087 z dne 17. 12. 2003 se zavrže.
2. Ustavna pritožba zoper sklep Višjega sodišča v Mariboru št. II Cp 350/2004 z dne 13. 4. 2004 v zvezi s sklepom Okrajnega sodišča v Slovenj Gradcu št. In 1998/00087 z dne 15. 3. 2004 se zavrže.
3. Ustavna pritožba zoper sklep Višjega sodišča v Mariboru št. I Cp 842/2005 z dne 13. 4. 2005 v zvezi s sklepom Okrajnega sodišča v Slovenj Gradcu Dn. št. 1699/2004 z dne 28. 2. 2005 se zavrže.
Obrazložitev
1. S sklepom, navedenim v 1. točki izreka, je Višje sodišče zavrnilo pritožbo pritožnika (v izvršilnem postopku dolžnika) zoper sklep Okrajnega sodišča o domiku njegovih nepremičnin kupcu. Višje sodišče v Mariboru je s sklepom št. II Cp 350/2004 potrdilo odločitev prvostopenjskega sodišča, da se domaknjene nepremičnine izročijo kupcu (2. točka izreka). V zemljiškoknjižnem postopku pa je Višje sodišče potrdilo sklep, s katerim je Okrajno sodišče pri istih nepremičninah kupcu dovolilo vknjižbo lastninske pravice v zemljiško knjigo (3. točka izreka).
2. Pritožnik je dne 3. 1. 2006 vložil ustavno pritožbo zoper v izreku navedene sodne odločbe. V njej med drugim navaja, da je odvetnica z vložitvijo ustavne pritožbe zavlačevala, zadeva pa je zanj življenjsko pomembna. Zato Ustavnemu sodišču predlaga, naj o ustavni pritožbi odloči kljub temu, da je vložena po izteku roka za njeno vložitev.
3. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Iz podpisanih vročilnic in iz podatkov, ki sta jih Ustavnemu sodišču poslali Okrajno sodišče v Slovenj Gradcu in Višje sodišče v Mariboru, izhaja, da je bil pritožnikovi pooblaščenki sklep Višjega sodišča v Mariboru št. II Cp 62/2004 z dne 3. 2. 2004 vročen 27. 2. 2004, sklep Višjega sodišča v Mariboru št. II Cp 350/2004 z dne 13. 4. 2004 ji je bil vročen 10. 5. 2004, sklep Višjega sodišča v Mariboru št. I Cp 842/2005 z dne 13. 4. 2005 pa je bil vročen pritožniku 26. 4. 2005. Ustavna pritožba zoper vse izpodbijane sodne odločbe, vložena 3. 1. 2006, je torej prepozna.
4. Po tretjem odstavku 52. člena ZUstS lahko Ustavno sodišče v posebno utemeljenih primerih izjemoma odloča o ustavni pritožbi, ki je vložena po izteku šestdesetdnevnega roka. Pogoj za izjemno obravnavanje ustavne pritožbe kljub zamudi roka je, da je že iz ustavne pritožbe in iz priloženih listin mogoče sklepati, da so bile z izpodbijanim aktom očitno hudo kršene pritožnikove človekove pravice ali temeljne svoboščine. Za tak primer pa v obravnavani zadevi ne gre. Zgolj subjektivna ocena pritožnika o pomembnosti zadeve in njegovo sklicevanje na razloge za zamudo pri vložitvi ustavne pritožbe izjemnega obravnavanja prepozne ustavne pritožbe ne moreta utemeljiti. Zato je Ustavno sodišče ustavno pritožbo zavrglo. Ker jo je zavrglo že iz tega razloga, se ni bilo treba spuščati v vprašanje, ali ima pritožnik pravni interes za njeno vložitev, glede na to, da je sklep o izročitvi nepremičnin kupcu postal pravnomočen.
5. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić